text: Kræver lastbiltyve udleveret
  19 oktober 2012 kl. 15.40
  Retten i Sønderborg har afsagt fængslingskendelse over to mænd, som er blevet anholdt med stjålne lastbiler fra Kolding-området. De to begæres nu udleveret til retsforfølgelse i Danmark.
  Det drejer sig bl.a. om litauere, som mistænkes for at have stjålet to trækkere i Holstebro og to trailere i Kolding-området. De to trailere indholdt hver 20 tons svinekød, oplyser vicepolitikommissær John Müller fra Syd- og Sønderjyllands Politi til dagens.dk.
  I en anden sag har de tyske myndigheder anholdt en polsk mand ved den tysk-polske grænse med en trækker, som er stjålet i Christiansfeld.
  
  Samarbejde
  Sidste år blev der stjålet 151 tailere og lastbiler i Danmark. Et vogntog kan let have en værdi af et par millioner kroner.
  Grænsepolitiet og vognmandsbranchen samarbejder i en arbejdsgruppe, som har til formål at bremse million-tyverierne. Og i en række tilfælde bærer samabejdet frugt, og danske chauffører spotter stjålet vogntog på de europæiske veje. 
  I 2012 har antallet at tyverier været lidt mindre - og en del sager er opklaret.
  